pythainlp/thaigov-v2-corpus-22032023 huggingface dataset:
วันอังคารที่ 19 มกราคม 2564
ออมสิน เผย 4 วัน อนุมัติสินเชื่อเสริมพลังฐานราก 110,000 ราย พร้อมปรับหลักเกณฑ์ให้คนเคยกู้สินเชื่อฉุกเฉินกู้อีกได้ ดีเดย์ 23 ม.ค.64 เป็นต้นไป ผ่าน MyMo
ตามที่รัฐบาลได้ห่วงใยสถานการณ์การแพร่ระบาดของเชื้อไวรัสโควิด-19 ซึ่งกระทรวงการคลังได้ออกมาตรการด้านการเงินเพื่อบรรเทาความเดือดร้อนตามที่คณะรัฐมนตรีได้มีมติให้ดำเนินการ โดยเฉพาะในส่วนของธนาคารออมสินมีมาตรการให้สินเชื่อเพิ่มเติมเพื่อประชาชนรายย่อย
นายวิทัย รัตนากร ผู้อำนวยการธนาคารออมสิน เปิดเผยว่า ตามที่รัฐบาลได้ห่วงใยสถานการณ์การแพร่ระบาดของเชื้อไวรัสโควิด-19 ซึ่งกระทรวงการคลังได้ออกมาตรการด้านการเงินเพื่อบรรเทาความเดือดร้อนตามที่คณะรัฐมนตรีได้มีมติให้ดำเนินการ โดยเฉพาะในส่วนของธนาคารออมสินมีมาตรการให้สินเชื่อเพิ่มเติมเพื่อประชาชนรายย่อย สินเชื่อเสริมพลังฐานราก วงเงิน 10,000 ล้านบาท ให้กู้สูงสุดรายละ 50,000 บาท ซึ่งเปิดให้ลงทะเบียนผ่านช่องทางแอปพลิเคชัน MyMo ตั้งแต่วันที่ 15 มกราคม 2564 ที่ผ่านมานั้น ปรากฏว่ามีผู้สนใจยื่นกู้เป็นจำนวนมาก เพียง 4 วัน (15-18 มกราคม 2564) ธนาคารฯ ได้อนุมัติเงินกู้ไปแล้ว 110,000 ราย ซึ่งถือเป็นการให้กู้ยืมแบบดิจิทัล (Digital lending) ที่มีประสิทธิภาพอย่างมาก สะดวกและอนุมัติรวดเร็ว โดยขณะนี้ยังคงได้รับความสนใจอย่างมากมายและคาดว่าจะยังมีผู้สนใจอยู่อย่างต่อเนื่อง
อย่างไรก็ตาม เพื่อเป็นการบรรเทาความเดือดร้อนของประชาชนรายย่อยและรองรับความต้องการที่มีเป็นจำนวนมากที่ไม่สามารถเข้าถึงสินเชื่อเร่งด่วนที่คิดอัตราดอกเบี้ยต่ำได้ รวมถึงได้รับการอนุมัติที่รวดเร็ว ธนาคารจึงปรับหลักเกณฑ์การเข้าถึงสินเชื่อขึ้นใหม่เป็นกรณีพิเศษ โดยให้ผู้ที่เคยกู้สินเชื่อเพื่อเป็นค่าใช้จ่ายสำหรับผู้มีอาชีพอิสระที่ได้รับผลกระทบจากไวรัสโคโรนา COVID-19 (สินเชื่อฉุกเฉิน) เมื่อปี 2563 สามารถยื่นกู้ได้อีก ซึ่งการพิจารณาวงเงินสินเชื่อขึ้นอยู่กับเครดิตและประวัติการชำระ เปิดให้ลงทะเบียนขอสินเชื่อผ่านแอปพลิเคชัน MyMo ได้ตั้งแต่วันเสาร์ที่ 23 มกราคม 2564 นี้เป็นต้นไป
“การปรับเกณฑ์การให้สินเชื่อในครั้งนี้ เป็นความตั้งใจของธนาคารที่จะช่วยรายย่อย พ่อค้าแม่ค้า คนที่มีอาชีพอิสระที่เคยกู้สินเชื่อฉุกเฉินและได้รับผลกระทบจากโควิด-19 ในระลอกใหม่นี้ สามารถยื่นขอสินเชื่อเสริมพลังฐานรากได้ โดยให้รายละ 20,000 บาท หรือต้องมีประวัติการผ่อนชำระดีในช่วงที่ผ่านมา และไม่มีประวัติหนี้เสีย ซึ่งธนาคารจะพิจารณาช่วยเหลืออย่างเต็มที่” ผู้อำนวยการธนาคารออมสิน กล่าวในที่สุด
วันอังคารที่ 19 มกราคม 2564
รองปลัดอำพันธุ์ ประชุมคณะกรรมการน้ำตาลทราย ครั้งที่ 1/2564
รองปลัดอำพันธุ์ ประชุมคณะกรรมการน้ำตาลทราย ครั้งที่ 1/2564
นายอำพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมคณะกรรมการน้ำตาลทราย ครั้งที่ 1/2564
ณ ห้องประชุมอาคารสำนักงานคณะกรรมการอ้อยและน้ำตาลทราย กระทรวงอุตสาหกรรม โดยที่ประชุมฯ
ได้รับทราบและพิจารณาในประเด็นที่เกี่ยวข้อง ดังนี้
1. การดำเนินการตามมติคณะกรรมการน้ำตาลทราย
2. บริษัท ไทยแอดวานซ์การเกษตร จำกัด ขอรับสิทธิซื้อน้ำตาลทรายเพื่อผลิตสินค้าส่งออกปี 2564
3. การเพิกถอนสิทธิซื้อน้ำตาลทรายผลิตสินค้าส่งออก
4. การจำหน่ายน้ำตาลทรายดิบภายในราชอาณาจักร
5. รายงานสถานการณ์การจำหน่ายน้ำตาลทรายภายในและภายนอกประเทศ
6. สรุปปริมาณการขนย้ายน้ำตาลทรายที่ได้รับสิทธิของบริษัทผู้ผลิตสินค้าส่งออกปี 2563 ณ วันที่ 30 ธันวาคม 2563
7. รายงานการจำหน่ายและการขนย้ายน้ำตาลทรายดิบ เพื่อจำหน่ายภายในราชอาณาจักรปีการผลิต 2563/2564 และก่อนฤดูกาลผลิตปี 2563/2564
8. ผลการให้สิทธิซื้อน้ำตาลทรายเพื่อผลิตสินค้าส่งออกปี 2564
วันพุธที่ 20 มกราคม 2564
ผู้ตรวจฯ ดีอีเอส บรรยายพิเศษ เรื่อง “โลกาภิวัฒน์กับผลกระทบต่อสังคมไทยในปัจจุบัน” ให้กับผู้อบรมหลักสูตรหลักประจำวิทยาลัยการทัพบกชุดที่ 66
ผู้ตรวจฯ ดีอีเอส บรรยายพิเศษ เรื่อง “โลกาภิวัฒน์กับผลกระทบต่อสังคมไทยในปัจจุบัน” ให้กับผู้อบรมหลักสูตรหลักประจำวิทยาลัยการทัพบกชุดที่ 66
เมื่อวันที่19มกราคม2564 ดร.ปิยนุช วุฒิสอนผู้ตรวจราชการกระทรวงดิจิทัลเพื่อเศรษฐกิจและสังคมให้เกียรติบรรยายในหัวข้อ“โลกาภิวัฒน์กับผลกระทบต่อสังคมไทยในปัจจุบัน”ให้กับนักศึกษาหลักสูตรหลักประจำวิทยาลัยการทัพบกชุดที่๖๖ปีการศึกษา๒๕๖๔จำนวน๑๕๖คนผ่านระบบVDO Conferenceณวิทยาลัยการทัพบกถนนเทิดดำริเขตดุสิตกรุงเทพฯ
***********
วันอังคารที่ 19 มกราคม 2564
เอกอัครราชทูตสหรัฐฯ เข้าเยี่ยมคารวะนายกฯ เพื่ออำลา ยืนยันไทยและสหรัฐฯ พร้อมสานต่อความร่วมระหว่างกันโดยเฉพาะอย่างยิ่งด้านการค้าและการลงทุน
เอกอัครราชทูตสหรัฐฯ เข้าเยี่ยมคารวะนายกฯ เพื่ออำลา ยืนยันไทยและสหรัฐฯ พร้อมสานต่อความร่วมระหว่างกันโดยเฉพาะอย่างยิ่งด้านการค้าและการลงทุน
วันนี้ (19 มกราคม 2564) เวลา 15.00 น. นายไมเคิล จอร์จ ดีซอมเบร (H.E. Mr. Michael George DeSombre) เอกอัครราชทูตสหรัฐอเมริกาประจำประเทศไทย เข้าเยี่ยมคารวะพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เนื่องในโอกาสพ้นจากหน้าที่ ณ ห้องสีงาช้าง ตึกไทยคู่ฟ้า ทำเนียบรัฐบาล สรุปสาระสำคัญของการหารือ ดังนี้
นายกรัฐมนตรีกล่าวขอบคุณเอกอัครราชทูตสหรัฐฯ ที่ได้ปฏิบัติหน้าที่ส่งเสริมความร่วมมือระหว่างไทยและสหรัฐฯ เป็นอย่างดีทำให้มีพัฒนาการความสัมพันธ์ระหว่างกันที่ดีมากยิ่งขึ้น โดยเอกอัครราชทูตสหรัฐฯ นับเป็นมิตรที่มีความใกล้ชิด และเข้าใจสถานการณ์ในประเทศไทย รวมทั้งยินดีที่ภาคเอกชนของทั้งสองฝ่ายมีตัวเลขความร่วมมือทางด้านการค้าและการลงทุนระหว่างกันมากขึ้น โดยเอกอัครราชทูตสหรัฐฯ ได้นำคณะนักธุรกิจสมาชิกสภาธุรกิจสหรัฐฯ – อาเซียน (U.S. – ASEAN Business Council: USABC) เข้าพบหารือเมื่อเดือนพฤศจิกายนที่ผ่านมา และได้จัดสัมมนา “Select USA: Helping Thai Corporate Go Global” เมื่อสัปดาห์ที่ผ่านมา (14 มกราคม 2564) ซึ่งเป็นกิจกรรมที่สำคัญที่ช่วยพัฒนาความพร้อมให้ภาคเอกชนไทย และส่งเสริมผลประโยชน์ทางเศรษฐกิจร่วมกันของทั้งสองประเทศ พร้อมขอให้สหรัฐฯ มั่นใจในเสถียรภาพ และขอให้เชื่อมั่นในความมุ่งมั่นของรัฐบาลที่จะแก้ไขปัญหาต่าง ๆ ภายในประเทศอย่างดีที่สุดภายใต้หลักสากล
ด้านเอกอัครราชทูตสหรัฐฯ กล่าวขอบคุณรัฐบาลไทยและกระทรวงการต่างประเทศที่ให้ความร่วมมือมาโดยตลอด ประเทศไทยนับเป็นพันธมิตรที่สำคัญของสหรัฐฯ ในภูมิภาค และตลอดการดำรงตำแหน่งทำให้ได้เห็นพัฒนาการของความสัมพันธ์และความร่วมมือของทั้งสองฝ่ายในทุกมิติ ทั้งด้านการเมือง เศรษฐกิจ ความร่วมมือทางทหาร พร้อมยืนยันว่าสถานเอกอัครราชทูตสหรัฐฯ จะยังคงพร้อมสานต่อความร่วมมืออันดีระหว่างไทยกับสหรัฐฯ ให้แน่นแฟ้นยิ่งขึ้นต่อไป และแม้จะพ้นจากหน้าที่ไปแล้ว แต่จะยังคงส่งเสริมความร่วมมือระหว่างไทยกับสหรัฐฯ โดยเฉพาะความร่วมมือระหว่างภาคเอกชน และพร้อมสนับสนุนภาคเอกชนไทยที่ต้องการขยายการลงทุนไปยังสหรัฐฯ
ในช่วงท้าย นายกรัฐมนตรีได้กล่าวอวยพรให้เอกอัครราชทูตสหรัฐฯ และครอบครัวประสบความสุขและความสำเร็จ พร้อมฝากความปรารถนาดี ไปยังประธานาธิบดีโดนัลด์ ทรัมป์ ภริยา และครอบครัวด้วย ทั้งนี้ นายกรัฐมนตรีหวังว่า เอกอัครราชทูตสหรัฐฯ เมื่อพ้นจากหน้าที่ จะสานต่อผลประโยชน์ และเกื้อกูลให้ความสัมพันธ์ไทย-สหรัฐฯ ดำเนินไปอย่างราบรื่น
วันอังคารที่ 19 มกราคม 2564
รมว.สุชาติ มอบ เลขาฯ ติดตาม Job expo ปลื้ม!! ยอดบรรจุงานกระเตื้องขึ้นต่อเนื่อง มั่นใจ นโยบายจ้างงานเชิงรุกช่วยเศรษฐกิจฟื้นตัวจากโควิดโดยเร็ว
รัฐมนตรีว่าการกระทรวงแรงงาน มอบหมาย เลขานุการรัฐมนตรีว่าการกระทรวงแรงงาน ประชุมทางไกลผ่านระบบคอนเฟอเรนซ์เพื่อติดตามความคืบหน้าผลการบรรจุงาน Job expo Thailand 2020 ปลื้ม!! ยอดบรรจุงานเพิ่มขึ้นอย่างต่อเนื่อง มั่นใจ นโยบายจ้างงานเชิงรุกจะช่วยเหลือ
เมื่อวันที่ 19 มกราคม 2564 เวลา 13.30 น. นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน เป็นประธานการประชุมผ่านระบบทางไกล (Video Conference) ติดตามความคืบหน้าผลการบรรจุงาน Job Expo Thailand 2020 ณ ห้องประชุมตรีเทพ 2 ชั้น 14 กรมการจัดหางาน โดยมี นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน ร่วมเป็นประธานการประชุม พร้อมผู้บริหารระดับสูงกระทรวงแรงงาน เข้าร่วมประชุมด้วย โดยนายสุเทพกล่าวว่า รัฐบาลภายใต้การนำของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และกระทรวงแรงงานภายใต้การกำกับดูแลของ พล.อ.ประวิตร วงษ์สุวรรณ รองนายกรัฐมนตรี ให้ความสำคัญกับปัญหาการว่างงานเป็นอย่างยิ่ง โดยเฉพาะในช่วงสถานการณ์การแพร่ระบาดของโรคโควิด-19 ทำให้มีผู้ได้รับผลกระทบเป็นจำนวนมาก ซึ่งภายหลังจากการที่คณะรัฐมนตรี (ครม.) ได้อนุมัติเห็นชอบการปรับแก้คุณสมบัติและเงื่อนไขการเข้าร่วมโครงการส่งเสริมการจ้างงานใหม่สำหรับผู้จบการศึกษาใหม่ โดยภาครัฐและเอกชน (Co – payment) เพื่อให้นักศึกษาจบใหม่มีโอกาสได้งานทำ และนายจ้าง/สถานประกอบการเกิดสภาพคล่องในการดำเนินธุรกิจ รวมทั้งได้รับประโยชน์สูงสุด เสมอภาคกัน และเกิดการบรรจุงานโดยเร็วที่สุด ทั้งนี้จากข้อมูลกรมการจัดหางาน ณ วันที่ 18 ม.ค.64 พบว่า สามารถบรรจุงานในภาพรวมได้แล้วจำนวน 857,888 คน จากเป้าหมาย 1 ล้านคน ก่อให้เกิดรายได้มีเงินหมุนเวียนในระบบเศรษฐกิจกว่า 28,000 ล้านบาท ซึ่งหากคำนวณตามหลักเศรษฐศาสตร์เม็ดเงินนี้จะสามารถหมุนเวียนในระบบเศรษฐกิจประมาณ 5 รอบ คิดเป็นเม็ดเงินสูงถึง 141,009,721,350 บาท
นายสุเทพ ยังกล่าวเพิ่มเติมว่า ท่านสุชาติ ชมกลิ่น ท่านรัฐมนตรีว่าการกระทรวงแรงงาน ได้เล็งเห็นว่าในปี 2564 จะต้องกำหนดนโยบายแบบเชิงรุก ได้แก่ ประการแรก ต้องรักษาการจ้างงานในอุตสาหกรรมที่ยังสร้างรายได้ให้กับประเทศเพื่อพยุงสภาพเศรษฐกิจของประเทศให้เดินต่อไปได้ จึงเน้นไปที่อุตสาหกรรมการผลิตสินค้าส่งออกเพื่อไม่ให้เกิดปัญหาต้องหยุดกิจการเพราะการติดเชื้อโควิด -19 ของแรงงานในสายการผลิต เป็นที่มาของการออกนโยบายตรวจเชื้อโควิด-19 เชิงรุกในสถานประกอบการ โดยมุ่งเป้าไปที่จังหวัดสมุทรสาคร เนื่องจากมีโรงงานอุตสาหกรรมส่งออกเป็นจำนวนมาก เพื่อให้โรงงานเหล่านี้สามารถเดินหน้าผลิตสินค้าได้ และเป็นที่เชื่อมั่นต่อลูกค้าชาวต่างประเทศว่า สินค้าที่ส่งออกไปมาจากโรงงานที่แรงงานปลอดเชื้อโควิด 100 เปอร์เซนต์ ประการที่สอง มุ่งหารายได้เข้าประเทศโดยการหาตลาดแรงงานในต่างประเทศเพิ่ม เพราะแรงงานไทยเราเป็นที่ยอมรับและต้องการของต่างประเทศ เนื่องจากมีความเชื่อมั่นในระบบสาธารณสุขไทยที่สามารถควบคุมและป้องกันโควิด-19 ได้เป็นอย่างดี ซึ่งที่ผ่านมาเราส่งออกแรงงานไทยมาอย่างต่อเนื่องทั้งประเทศอิสราเอล สวีเดน ไต้หวัน ญี่ปุ่น เป็นต้น ซึ่งสร้างเม็ดเงินเข้าประเทศมหาศาลเป็นแสนล้านบาทต่อปี และประการสุดท้าย ส่งเสริมการจ้างงานในประเทศอย่างต่อเนื่องส่งเสริมการจ้างงานในประเทศอย่างต่อเนื่องโดยจะจัดงาน Job Expo Thailand ปีละหนึ่งครั้ง เพื่อให้ภาคแรงงานมีงานทำอย่างยั่งยืนและมีคุณภาพชีวิตที่ดีต่อไป
วันอังคารที่ 19 มกราคม 2564
บีโอไอเยี่ยมชมกิจการโรงพยาบาลเมดพาร์ค
นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน หรือ บีโอไอ (ที่ 5 จากซ้าย) พร้อมด้วยเจ้าหน้าที่บีโอไอเยี่ยมชมกิจการโรงพยาบาลเมดพาร์ค ซึ่งได้รับการส่งเสริมการลงทุนจากบีโอไอ
ในกิจการศูนย์การแพทย์เฉพาะทางด้านหัวใจ ด้านไต และด้านมะเร็ง กิจการบริการตรวจวิเคราะห์ทางการแพทย์ และศูนย์ฝึกอบรมบุคลากรทางการแพทย์ โดยโรงพยาบาลมีเป้าหมายยกระดับเป็นสถาบันการแพทย์ที่มีความเป็นเลิศด้านการบริการทางการแพทย์ การเรียนการสอน และการวิจัย เพื่อมุ่งสู่การเป็นศูนย์กลางทางการแพทย์ของภูมิภาคเอเชียตะวันออกเฉียงใต้ โดยมี ศ.น.พ.สิน อนุราษฎร์ ประธานกรรมการบริหาร และทีมแพทย์ให้การต้อนรับ ณ โรงพยาบาลเมดพาร์ค เมื่อเร็วๆ นี้
วันอังคารที่ 19 มกราคม 2564
​เปิดสายตรงนายกฯ ให้ประชาชนแจ้งเบาะแสการทำผิดกฎหมาย
วันเสาร์ที่ 16 มกราคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลให้ความสำคัญกับการปราบปรามการกระทำผิดกฎหมาย โดยเฉพาะบ่อนการพนัน แรงงานต่างด้าวลักลอบเข้าเมือง และการค้าประเวณี โดยเชิญชวนประชาชนแจ้งเบาะแสการกระทำผิดโดยตรงถึงนายกรัฐมนตรี ผ่านช่องทางต่าง ๆ ได้แก่ สายด่วนรัฐบาล โทร.1111 /ตู้ ปณ. 1111 ปณ. ทำเนียบรัฐบาล /เว็บไซต์ www.1111.go.th /Mobile Application PSC1111 ทั้งระบบปฏิบัติการ IOS และ android และจุดบริการประชาชน 1111 ทำเนียบรัฐบาล ทั้งนี้ ผู้ที่แจ้งเบาะแส จะได้รับความคุ้มครองและรักษาข้อมูลเป็นความลับ ส่วนผู้กระทำผิด ผู้เรียกรับผลประโยชน์โดยมิชอบ จะต้องเข้าสู่กระบวนการดำเนินคดีต่อไป
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันอังคารที่ 19 มกราคม 2564
นายกรัฐมนตรีผลักดันเศรษฐกิจ BCG เป็นนโยบายรัฐ ปี 64 หวังทำให้ไทยพ้นกับดับรายได้ปานกลาง พร้อมตั้งคณะกรรมการหารือเมียนมาแก้ไขปัญหาเขตเศรษฐกิจพิเศษทวาย
นายกรัฐมนตรีผลักดันเศรษฐกิจ BCG เป็นนโยบายรัฐ ปี 64 หวังทำให้ไทยพ้นกับดับรายได้ปานกลาง พร้อมตั้งคณะกรรมการหารือเมียนมาแก้ไขปัญหาเขตเศรษฐกิจพิเศษทวาย
วันนี้ (19 ม.ค. 64) เวลา 13.30 น. ณ โถงตึกบัญชาการ 1 ทำเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ย้ำในที่ประชุมคณะรัฐมนตรีให้ดำเนินการตามยุทธศาสตร์ความสำคัญของเศรษฐกิจ BCG (Bio-Circular-Green Economy) ซึ่งเป็นนโยบายของรัฐบาลในปี 2564 โดยมุ่งพัฒนาให้ประเทศไทยหลุดพ้นจากประเทศกับดักรายได้ปานกลาง และมีรายได้เพียงพอต่อพี่น้องประชาชนทุกคน โดยเฉพาะภาคการเกษตร ซึ่งไทยมีศักยภาพด้านการเกษตร สุขภาพ การท่องเที่ยว โดยจะใช้เศรษฐกิจ BCG เป็นแรงขับเคลื่อนด้วย
นายกรัฐมนตรียังแถลงเพิ่มเติมว่า ที่ประชุมคณะรัฐมนตรีวันนี้ ยังได้อนุมัติแผนงานช่วยเหลือเยียวยาผลกระทบจากการแพร่ระบาดของเชื้อไวรัสโควิด-19 ซึ่งจะมอบให้คณะรัฐมนตรีเศรษฐกิจและหน่วยงานที่เกี่ยวข้องชี้แจงรายละเอียดโครงการ “เราชนะ” เพื่อทำความเข้าใจแก่ผู้ได้รับสิทธิ วิธีการลงทะเบียน โดยรัฐบาลมุ่งเน้นดูแลประชาชนให้มากที่สุดตามงบประมาณที่มีอยู่ แต่จะต้องจัดสรรงบประมาณไว้บางส่วนเพื่อเตรียมรองรับสถานการณ์การแพร่ระบาดของเชื้อไวรัสโควิด-19 ในอนาคตด้วย สำหรับสถานการณ์การแพร่ระบาดของเชื้อไวรัสโควิด-19 ขณะนี้ แม้ยอดผู้ป่วยติดเชื้อไวรัสโควิด-19 จะสูงขึ้นแต่ยังสามารถควบคุมได้ เตรียมความพร้อมมาตรการคัดกรองตรวจสอบโรค การจัดพื้นที่ควบคุมสังเกตอาการ ที่มีเพิ่มเติมขึ้นมาคือ Factory Quarantine การใช้โรงงานอุตสาหกรรมเป็นพื้นที่ควบคุมตัวสังเกตอาการ ทั้งนี้ รัฐบาลยังต้องดูการประเมินผลสถานการณ์เป็นระยะ ๆ ขอเพียงประชาชนเข้าใจการทำงานของรัฐบาล และไม่เผยแพร่ข้อมูลที่บิดเบือน
นายกรัฐมนตรียังกล่าวถึง โครงการพัฒนาเศรษฐกิจพิเศษทวายนั้น ช่วงที่ผ่านมารัฐบาลได้เดินหน้าปรับปรุงเจรจาความร่วมมือกับประเทศเมียนมา โดยมอบหมายให้นายสุพัฒนพงษ์ พันธ์มีเชาวน์ รองนายกรัฐมนตรีและรัฐมนตรีว่าการกระทรวงพลังงานในฐานะประธานกรรมการร่วมระดับสูงระหว่างไทย-เมียนมาเพื่อการพัฒนาเขตเศรษฐกิจพิเศษทวายและพื้นที่โครงการที่เกี่ยวข้อง (JHC) ดูแลกติกาการคุ้มครองการลงทุนของประเทศต่าง ๆ ในอาเซียน รวมถึงตั้งคณะกรรมการโดยมีนายอาคม เติมพิทยาไพสิฐ รัฐมนตรีว่าการกระทรวงการคลัง เพื่อหารือกับทางเมียนมาต่อไป
......................
กลุ่มประชาสัมพันธ์และเผยแพร่ สำนักโฆษก
วันอังคารที่ 19 มกราคม 2564
โครงการคนละครึ่งจะเปิดลงทะเบียนเพิ่มเติมในวันที่ 20 มกราคม 2564
กระทรวงการคลังจะนำสิทธิที่เหลือของโครงการคนละครึ่งและโครงการคนละครึ่ง ระยะที่ 2 จำนวนรวม 1.34 ล้านสิทธิ มาเปิดให้ประชาชนลงทะเบียนเพิ่มเติมในวันพุธที่ 20 มกราคม 2564
นางสาวกุลยา ตันติเตมิท ผู้ตรวจราชการกระทรวงการคลัง รักษาราชการแทนผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยว่า กระทรวงการคลังจะนำสิทธิที่เหลือของโครงการคนละครึ่งและโครงการคนละครึ่ง ระยะที่ 2 จำนวนรวม 1.34 ล้านสิทธิ มาเปิดให้ประชาชนลงทะเบียนเพิ่มเติมในวันพุธที่ 20 มกราคม 2564
สำหรับการลงทะเบียนรอบเพิ่มเติมนี้ ผู้ที่ถูกตัดสิทธิโครงการคนละครึ่งและโครงการคนละครึ่ง ระยะที่ 2 จากการไม่ใช้สิทธิภายใน 14 วัน สามารถลงทะเบียนได้ โดยลงทะเบียนผ่านเว็บไซต์ www.คนละครึ่ง.com ระหว่างเวลา 06.00 น. - 23.00 น. จนกว่าจะครบจำนวน ซึ่งผู้ที่ลงทะเบียนสำเร็จและได้รับข้อความ SMS แจ้งยืนยันการได้รับสิทธิแล้วจะต้องติดตั้งแอปพลิเคชัน “เป๋าตัง” รวมทั้งยืนยันตัวตนให้เรียบร้อยจึงจะสามารถใช้จ่ายกับร้านค้าที่มีแอปพลิเคชัน “ถุงเงิน” ที่เข้าร่วมโครงการได้ ทั้งนี้ จะเริ่มใช้จ่ายได้ตั้งแต่วันที่ 25 มกราคม 2564 จนถึง
วันที่ 31 มีนาคม 2564
นอกจากนี้ สำหรับความคืบหน้าล่าสุด ณ วันที่ 18 มกราคม 2564 เวลา 21.00 น. มีร้านค้าลงทะเบียนเข้าร่วมโครงการแล้วกว่า 1.1 ล้านร้านค้า และมีผู้ใช้สิทธิแล้วจำนวน 13,655,380 คน โดยมียอดการใช้จ่ายสะสม 66,967 ล้านบาท แบ่งเป็นเงินที่ประชาชนจ่าย 34,260.9 ล้านบาท และภาครัฐร่วมจ่ายอีก 32,760.1 ล้านบาท โดยจังหวัดที่มีการใช้จ่ายสะสมมากที่สุด 5 อันดับแรก ได้แก่ กรุงเทพมหานคร ชลบุรี สงขลา เชียงใหม่ และนครศรีธรรมราช ตามลำดับ
โฆษกกระทรวงการคลังยังขอเน้นย้ำให้ประชาชนและร้านค้าปฏิบัติตามหลักเกณฑ์เงื่อนไขของโครงการ และอย่าหลงเชื่อการเชิญชวนตามโฆษณาผ่านช่องทางต่าง ๆ ของผู้ไม่หวังดีที่เสนอจะช่วยหาประโยชน์จากโครงการโดยไม่ได้ทำการซื้อขายสินค้าจริง เนื่องจากภาครัฐยังติดตามตรวจสอบพฤติกรรมหรือธุรกรรมที่ผิดปกติอย่างต่อเนื่อง ซึ่งหากตรวจพบจะดำเนินการระงับการจ่ายเงินทั้งฝั่งร้านค้าและประชาชนทันที รวมทั้งจะดำเนินการตามหลักเกณฑ์ที่กำหนดและกฎหมายที่เกี่ยวข้องด้วย
โครงการคนละครึ่ง
สำนักงานเศรษฐกิจการคลัง โทร. 02 273 9020 ต่อ 3697 3527 3548 3509
ธนาคารกรุงไทย จำกัด (มหาชน) โทร. 02-111-1144 (24 ชั่วโมง)
วันอังคารที่ 19 มกราคม 2564
สธ.เผยผู้ติดเชื้อโควิด 19 ที่มารับบริการในโรงพยาบาลเริ่มลดลง พบมากจากการค้นหาเชิงรุก
กระทรวงสาธารณสุข เผยสถานการณ์โรคโควิด 19 ผู้ติดเชื้อที่มารับบริการในโรงพยาบาลเริ่มคงตัว แต่ยังพบจำนวนมากจากการคัดกรองเชิงรุก ให้ทุกจังหวัดเร่งค้นหาเชิงรุกในสถานประกอบการและชุมชนที่มีแรงงานต่างด้าว แนะสถานประกอบการใช้แนวทางป้องกันโรคในที่ทำงานตรง
กระทรวงสาธารณสุข เผยสถานการณ์โรคโควิด 19 ผู้ติดเชื้อที่มารับบริการในโรงพยาบาลเริ่มคงตัว แต่ยังพบจำนวนมากจากการคัดกรองเชิงรุก ให้ทุกจังหวัดเร่งค้นหาเชิงรุกในสถานประกอบการและชุมชนที่มีแรงงานต่างด้าวแนะสถานประกอบการใช้แนวทางป้องกันโรคในที่ทำงานตรงกับระดับความเสี่ยงเพื่อป้องกันการแพร่ระบาดโรค
บ่ายวันนี้ (19 มกราคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นพ.เฉวตสรร นามวาท รักษาราชการแทนผู้อำนวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงข่าวสถานการณ์โรคโควิด 19 ในประเทศไทย ว่า วันนี้มีผู้ติดเชื้อรายใหม่ 171 รายการระบาดระลอกใหม่ตั้งแต่กลางเดือนธันวาคม 2563 มีผู้ติดเชื้อสะสม 8,357 ราย หายป่วย 5,416 ราย เสียชีวิตสะสม 10 ราย อัตราการเสียชีวิต 0.12% ภาพรวมตัวเลขสะสมเพิ่มขึ้นในระดับคงตัว สัปดาห์นี้ยังพบการติดเชื้อใน 17 จังหวัด หากแนวโน้มลดลงเรื่อยๆอาจมีการผ่อนปรนมาตรการให้ประชาชนดำรงชีวิตใกล้เคียงปกติ แต่ยังคงมาตรการสวมหน้ากาก ล้างมือ เว้นระยะห่าง เพื่อป้องกันโรค
นพ.เฉวตสรรกล่าวต่อว่า สถานการณ์ใน จ.สมุทรสาคร แม้ตัวเลขผู้ติดเชื้อลดลงมา 2 วัน อยู่ในหลักร้อยราย ยังคงเข้มการตรวจเชิงรุกในโรงงานต่างๆ ต่อเนื่อง สำหรับกรุงเทพมหานครแนวโน้มผู้ติดเชื้อรายใหม่ลดลงเช่นกัน ถือเป็นสัญญาณที่ดี ยังคงต้องเฝ้าระวังพื้นที่เสี่ยง และคัดกรองเชิงรุก โดยพื้นที่ที่รายงานผู้ติดเชื้อสะสมสูงสุด 5 อันดับ คือ เขตบางขุนเทียน 106 ราย เขตบางแค 27 ราย เขตบางพลัด 27 ราย เขตจอมทอง 25 ราย และเขตธนบุรี 21 ราย ส่วนเขตที่ยังไม่มีรายงานผู้ป่วยยืนยันมี 2 เขต คือ เขตสัมพันธวงศ์ และเขตสะพานสูง
สำหรับสถานการณ์ของผู้ติดเชื้อที่มารับบริการในโรงพยาบาลภาพรวมยังคงตัว มีแนวโน้มลดลง โดยวันนี้พบ 33 ราย ยังพบผู้ติดเชื้อจำนวนมากจากการคัดกรองเชิงรุก ส่วนใหญ่มาจาก จ.สมุทรสาคร ต้องเข้มข้นมาตรการป้องกันโรคในองค์กรและคัดแยกผู้ติดเชื้อจากที่พัก การเฝ้าระวังการลักลอบข้ามแดนไทย-มาเลเซีย เพิ่มการรองรับคนไทยกลับประเทศ รวมทั้งให้ทุกจังหวัดเร่งค้นหาเชิงรุกในสถานประกอบการและชุมชนที่มีแรงงานต่างด้าว พร้อมจัดให้มีมาตรการรองรับการกักตัวผู้ติดเชื้อไม่มีอาการและผู้สัมผัสเสี่ยงสูง ส่วนจังหวัดที่ยังพบผู้ติดเชื้อในระบบบริการและพื้นที่ควบคุมสูงสุดต้องยกระดับการค้นหาเชิงรุกในชุมชน และเข้มงวดในการกำกับติดตามการกักตัวของผู้สัมผัสเสี่ยงสูงต่อเนื่อง
ทั้งนี้ กองโรคจากการประกอบอาชีพและสิ่งแวดล้อม ได้จัดทำแนวทางสำหรับมาตรการเฝ้าระวัง ป้องกันสถานที่ทำงานต้านโควิด ในฐานชีวิตใหม่ :New Normal โดยสถานประกอบการสามารถนำไปประโยชน์ ในเรื่องของการประเมินความเสี่ยง สามารถดาวน์โหลดเอกสารได้ที่ http://envocc.ddc.moph.go.th/contents/view/959 ขณะนี้มีหน่วยงานขนาดใหญ่ ขนาดกลาง และขนาดเล็กนำไปปฏิบัติ ทำให้การเว้นระยะห่างในที่ทำงานได้มาตรฐาน สามารถจัดการป้องกันควบคุมโรคได้ตรงกับระดับความเสี่ยงและป้องกันการแพร่ระบาดได้
***********************************19 มกราคม 2564
วันอังคารที่ 19 มกราคม 2564
ชวนคนไทย โหลดใช้แอป 'หมอชนะ' ไม่เสียค่าอินเทอร์เน็ต
วันอาทิตย์ที่ 17 มกราคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญชวนประชาชนโหลดใช้งาน แอปพลิเคชัน “หมอชนะ” ร่วมกับการสแกน QR Code ไทยชนะ เพื่อเช็คอินตามสถานที่ต่าง ๆ ซึ่งจะช่วยให้บันทึกการเดินทางของผู้ใช้งานแม่นยำและเที่ยงตรงมากยิ่งขึ้น และช่วยให้กรมควบคุมโรคและบุคลากรทางการแพทย์สอบสวนโรคได้อย่างรวดเร็ว โดยแอปฯ ดังกล่าวถูกออกแบบอย่างรัดกุม เพื่อไม่ให้กระทบสิทธิหรือละเมิดสิทธิส่วนบุคคล ซึ่งกระทรวงดิจิทัลเพื่อเศรษฐกิจและสังคม และผู้ให้บริการโทรศัพท์เคลื่อนที่ทุกราย ร่วมกันมอบสิทธิโดยไม่คิดค่าดาต้า หรือ ค่าอินเทอร์เน็ต สำหรับผู้เปิดใช้งานแอปพลิเคชัน “หมอชนะ” เพื่อให้สามารถใช้งานได้สะดวกและต่อเนื่อง
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันอังคารที่ 5 มกราคม 2564
ไทย - ศรีลังกา เดินหน้าความสัมพันธ์ทุกมิติ
วันอาทิตย์ที่ 3 มกราคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ประเทศไทยและศรีลังกามีความสัมพันธ์ที่แน่นแฟ้นมาอย่างยาวนาน และสามารถเป็นประตูสู่ภูมิภาคของกันและกันได้ โดยไทยพร้อมร่วมมือกับศรีลังการับมือกับโรคโควิด-19 และจะสนับสนุนศรีลังกาในฐานะประธานความริเริ่มแห่งอ่าวเบงกอล สำหรับความร่วมมือทางวิชาการและเศรษฐกิจ (BIMSTEC) ด้านศรีลังกาเห็นพ้องที่จะส่งเสริมความร่วมมือระหว่างกันมากยิ่งขึ้น โดยเฉพาะในมิติด้านศาสนา วัฒนธรรม และความร่วมมือในภูมิภาค พร้อมทั้งชื่นชมรัฐบาลไทยที่ควบคุมสถานการณ์โรคโควิด-19 ได้ดี และจะนำประสบการณ์ของไทยไปประยุกต์ใช้ ทั้งสองฝ่ายยินดีที่จะส่งเสริมความร่วมมือให้ครอบคลุมในหลายสาขา เพื่อฟื้นฟูเศรษฐกิจที่ได้รับผลกระทบจากไวรัสโควิด-19 ซึ่งไทยยินดีที่จะถ่ายทอด แลกเปลี่ยนองค์ความรู้ระหว่างกัน
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันอังคารที่ 5 มกราคม 2564
ยุติธรรม ขับเคลื่อนการปฏิรูปกฎหมายเพื่อฟื้นฟูเศรษฐกิจหลังการแพร่ระบาดไวรัสโคโรนา 2019
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการปฏิรูปกฎหมายเพื่อฟื้นฟูเศรษฐกิจหลังการแพร่ระบาดไวรัสโคโรนา 2919 ครั้งที่ ๑/๒๕๖๔ ผ่านการประชุมทางไกลผ่านจอภาพ (Video Conference)
ในวันอังคารที่ ๕ มกราคม ๒๕๖๔ เวลา ๑๓.๓๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการปฏิรูปกฎหมายเพื่อฟื้นฟูเศรษฐกิจหลังการแพร่ระบาดไวรัสโคโรนา 2919 ครั้งที่ ๑/๒๕๖๔ ผ่านการประชุมทางไกลผ่านจอภาพ (Video Conference) โดยมีผู้แทนจากหน่วยงานที่เกี่ยวข้อง อาทิ กรมบังคับคดี คณะนิติศาสตร์ จุฬาลงกรณ์มหวิทยาลัย สำนักงานสภาพัฒนาเศรษฐกิจและสังคมแห่งชาติ สำนักงานคณะกรรมการนโยบายรัฐวิสาหกิจ สำนักงานเศรษฐกิจการคลัง ธนาคารแห่งประเทศไทย ตลอดจนเจ้าหน้าที่ที่เกี่ยวข้อง เข้าร่วมการประชุม เพื่อร่วมกันพิจารณาประเด็นด้านกฎหมายในระยะเร่งด่วน รวมทั้งรับฟังข้อเสนอแนะด้านการปฏิรูปกฎหมายเพื่อส่งเสริมและสนับสนุนการฟื้นฟูเศรษฐกิจภายหลังภาวะวิกฤตการณ์การแพร่ระบาดไวรัสโคโรนา 2019 ของคณะอนุกรรมการฯ
วันอังคารที่ 5 มกราคม 2564
กรมสรรพากรยืนยันเงินที่ได้รับจากโครงการคนละครึ่งและเราเที่ยวด้วยกัน ได้รับการยกเว้นภาษี
ตามที่มีสื่อมวลชนรายงานข่าวว่าประชาชนที่ได้รับเงินจากโครงการ “คนละครึ่ง” จำนวน 3,000 บาท ในปี 2563 และโครงการ “เราเที่ยวด้วยกัน” ที่ได้รับส่วนลดค่าที่พักโรงแรม และคูปองค่าอาหาร ให้ถือเป็นรายได้ที่ต้องนำไปรวมคำนวณเสียภาษีเงินได้ นั้น
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี(กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “คณะรัฐมนตรีและกระทรวงการคลังเห็นชอบให้ยกเว้นภาษีเงินได้บุคคลธรรมดา สำหรับประชาชนที่ได้รับเงินจากมาตรการช่วยเหลือของรัฐบาลมาตั้งแต่แรกอยู่แล้ว โดยให้กรมสรรพากรยกร่างกฎหมายเสนอต่อไป แต่เนื่องจากมีการขยายมาตรการหลายครั้ง จึงต้องประมวลมาตรการทั้งหมดเพื่อร่างกฎหมายเสนอกระทรวงการคลังและคณะรัฐมนตรีในคราวเดียว โดยจะมีการยกเว้นภาษีสำหรับเงินที่ได้รับในปีภาษี 2563 ซึ่งต้องยื่นแบบแสดงรายการภาษีในปี 2564 และเงินได้ที่ได้รับในปีภาษี 2564 ซึ่งต้องยื่นแบบแสดงรายการภาษีในปี 2565 ด้วย”
วันอังคารที่ 5 มกราคม 2564
บีโอไอปรับโหมดรับสถานการณ์โควิด-19 แนะผู้ประกอบการใช้ e-Services ทุกการติดต่อสำนักงาน
บีโอไอรับมือสถานการณ์การระบาดของโควิด-19 ในปี 2564 แนะนำผู้ประกอบการที่ต้องการจะติดต่อกับสำนักงานให้ใช้ระบบ e-Services แทน เช่น e-Submission ระบบการส่งจดหมาย/เอกสารแบบออนไลน์ e-Investment ระบบการยื่นขอรับการส่งเสริมแบบออนไลน์
บีโอไอปรับโหมดรับสถานการณ์โควิด-19
แนะผู้ประกอบการใช้e-Servicesทุกการติดต่อสำนักงาน
บีโอไอรับมือสถานการณ์การระบาดของโควิด-19ในปี2564แนะนำผู้ประกอบการที่ต้องการจะติดต่อกับสำนักงานให้ใช้ระบบe-Servicesแทน เช่นe-Submissionระบบการส่งจดหมาย/เอกสารแบบออนไลน์e-Investmentระบบการยื่นขอรับการส่งเสริมแบบออนไลน์ พร้อมเปิดทุกช่องทางติดต่อผ่านสื่อสมัยใหม่รับยุคNew Normal
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ)เปิดเผยว่า เพื่อเป็นการดำเนินการให้สอดรับกับนโยบายรัฐบาลในการวางแนวทางปฏิบัติด้านมาตรการป้องกันการแพร่ระบาดของไวรัสโควิด-19ในปี2564นี้ ผู้ประกอบการสามารถยื่นหนังสือ จดหมาย เอกสารต่างๆ ผ่านระบบe-Submission(ระบบรับหนังสือออนไลน์) ผ่านhttps://doc.boi.go.thซึ่งเป็นส่วนหนึ่งด้านบริการผ่านระบบอิเล็กทรอนิกส์ (e-Services) ของบีโอไอ พร้อมทั้งยังเปิดบริการCall Centerหมายเลข0 2553 8111ตั้งแต่วันที่5มกราคม2564เพื่ออำนวยความสะดวกให้กับผู้ประกอบการไม่ต้องเดินทางมายังสำนักงาน และยังมีส่วนช่วยป้องกันการแพร่ระบาดของโควิด-19ในขณะนี้
สำหรับระบบการยื่นเอกสารออนไลน์นี้รวมไปถึงการยื่นเอกสารต่อสำนักงานบีโอไอในภูมิภาคทั้ง7แห่งด้วย ได้แก่ จังหวัดเชียงใหม่ พิษณุโลก ขอนแก่น นครราชสีมา ชลบุรี สงขลา และสุราษฎร์ธานี โดยเริ่มใช้มาตั้งแต่ต้นปี2563นอกจากนี้ ยังมีบริการด้านระบบอิเล็กทรอนิกส์อื่นๆ ที่สามารถดำเนินการได้ เช่นe-Investmentระบบยื่นคำขอรับการส่งเสริมการลงทุนe-Taxระบบยื่นขอใช้สิทธิประโยชน์ด้านภาษีเงินได้นิติบุคคลRMTSระบบยื่นขอใช้สิทธิประโยชน์ด้านวัตถุดิบEMTระบบขอใช้สิทธิประโยชน์ด้านเครื่องจักร เป็นต้น
ทั้งนี้ ผู้ประกอบการยังสามารถติดต่อบีโอไอผ่านช่องทางสื่อสารต่างๆ ทั้งทางโทรศัพท์ อีเมล โซเชียลมีเดีย เว็บไซต์ รวมถึงการให้บริการผ่านระบบการประชุมออนไลน์อีกด้วย
************************************************
วันอังคารที่ 5 มกราคม 2564
ของขวัญปีใหม่ให้ ผู้ประกอบการไทย
วันจันทร์ที่ 4 มกราคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลมอบของขวัญปีใหม่เพื่อลดภาระและเสริมสภาพคล่องแก่ผู้ประกอบการไทย ได้แก่ ยกเว้นค่าธรรมเนียมการจดทะเบียนเครื่องจักร ค่าธรรมเนียมใบอนุญาต มอก. ถึงวันที่ 30 เม.ย. 2564 ลดหย่อนภาษี 1.25 เท่า สำหรับการซื้อผลิตภัณฑ์พลาสติกที่ย่อยสลายได้ ให้สินเชื่อเป็นเงินทุนหมุนเวียนรายละไม่เกิน 5 ล้านบาท ดอกเบี้ยร้อยละ 1 ต่อปี สำหรับกลุ่มอุตสาหกรรมยานยนต์ไฟฟ้า อิเล็กทรอนิกส์อัจฉริยะ เครื่องมือทางการแพทย์ หุ่นยนต์และเครื่องจักรอัตโนมัติ การท่องเที่ยว และ Tech Startup นอกจากนี้ ยังมีสินเชื่อเงินทุนหมุนเวียนเพื่อการส่งเสริมอาชีพอุตสาหกรรมในครอบครัวและหัตถกรรมไทย ผู้สนใจสอบถามได้ที่สำนักงานอุตสาหกรรมจังหวัดทั่วประเทศ หรือ กรมส่งเสริมอุตสาหกรรม
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันอังคารที่ 5 มกราคม 2564
สธ.เผยคนไทยได้วัคซีนโควิด 19 ล็อตแรก กุมภาพันธ์นี้
กระทรวงสาธารณสุข เผยไทยได้รับวัคซีนป้องกันโรคโควิด 19 ล็อตแรก 2 ล้านโดส ในเดือนกุมภาพันธ์ - เมษายนนี้ โดย 2 แสนโดสแรกฉีดให้กลุ่มเสี่ยงพื้นที่ควบคุมสูงสุด และได้รับจัดสรรงบประมาณเพิ่ม ให้ได้วัคซีนครอบคลุมประชาชนไทยร้อยละ 50 ตามเป้าหมายที่ตั้งไว้
กระทรวงสาธารณสุข เผยไทยได้รับวัคซีนป้องกันโรคโควิด 19 ล็อตแรก 2 ล้านโดส ในเดือนกุมภาพันธ์ - เมษายนนี้ โดย 2 แสนโดสแรกฉีดให้กลุ่มเสี่ยงพื้นที่ควบคุมสูงสุด และได้รับจัดสรรงบประมาณเพิ่ม ให้ได้วัคซีนครอบคลุมประชาชนไทยร้อยละ 50 ตามเป้าหมายที่ตั้งไว้
วันนี้ (5 มกราคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า รัฐบาลได้มอบหมายให้กระทรวงสาธารณสุขจัดหา/ซื้อและเจรจากับผู้ผลิตวัคซีนหลายแห่งเพื่อให้ได้วัคซีนตามเป้าหมายครอบคลุมประชาชนไทยร้อยละ 50 ภายในปี 2564 ผลการเจรจาภายในเดือนกุมภาพันธ์ – เมษายน ไทยจะได้รับวัคซีนจากบริษัทซิโนแวค ประเทศจีน จำนวน 2 ล้านโดส ถ้าเป็นไปตามแผนภายในเดือนกุมภาพันธ์จะได้รับวัคซีน 2 แสนโดสแรก ฉีดให้กับกลุ่มเสี่ยง และในเดือนมีนาคมจะได้รับอีก 8 แสนโดส เดือนเมษายนอีก 1 ล้านโดสโดยมีคณะกรรมการเป็นผู้พิจารณากำหนดกลุ่มเป้าหมาย
นายแพทย์เกียรติภูมิกล่าวต่อว่า การทำสัญญาจองซื้อวัคซีนล่วงหน้ากับบริษัทแอสตร้าเซนเนก้า จำนวน 26 ล้านโดสนั้น จากเดิมจะได้รับวัคซีนในไตรมาสที่ 2 แต่จากการเจรจาจะได้วัคซีนมาเร็วกว่ากำหนด ทยอยส่งตามแผนการฉีดวัคซีน โดยมีองค์การเภสัชกรรมเป็นผู้จัดส่งและกระจายวัคซีนไปยังสถานบริการสาธารณสุขทั่วประเทศนอกจากนี้ ยังมีการจัดหาวัคซีนจากแหล่งอื่น ๆ จากCOVAX Facility อยู่ระหว่างพิจารณาเงื่อนไขและเจรจาต่อรอง และได้รับจัดสรรงบประมาณเพิ่ม เพื่อให้ได้วัคซีนครอบคลุมประชาชนไทยร้อยละ 50 ตามเป้าหมายที่ตั้งไว้
********************************** 5 มกราคม 2564
วันอังคารที่ 5 มกราคม 2564
"พุทธิพงษ์" มั่นใจ  7 ม.ค.นี้ กดปุ่มควบรวมTOT-CAT ตั้ง NT แน่นอน ชี้ประชาชนจะได้ใช้บริการโทรคมนาคม ที่ครอบคลุมทุกพื้นที่ นำไทยก้าวสู่ประเทศดิจิทัลอย่างแข็งแกร่ง
"พุทธิพงษ์" มั่นใจ  7 ม.ค.นี้ กดปุ่มควบรวมTOT-CAT ตั้ง NT แน่นอน ชี้ประชาชนจะได้ใช้บริการโทรคมนาคม ที่ครอบคลุมทุกพื้นที่ นำไทยก้าวสู่ประเทศดิจิทัลอย่างแข็งแกร่ง
นายพุทธิพงษ์ปุณณกันต์รัฐมนตรีว่าการกระทรวงดิจิทัลเพื่อเศรษฐกิจและสังคมยืนยันว่า การควบรวมระหว่างบริษัททีโอทีจำกัด(มหาชน)และกสทโทรคมนาคมจำกัด(มหาชน)หรือCATให้เป็นบริษัทโทรคมนาคมแห่งชาติจำกัด(National Telecom Public Company Limited:NT)จะดำเนินการตามกำหนดเดิมแน่นอนและตนได้หารือปัญหาต่างๆกับสหภาพแรงงานฯแล้วซึ่งทุกอย่างเป็นไปด้วยความเรียบร้อยโดยวันที่7ม.ค. 2564นี้NTจะถูกจดทะเบียนอย่างสมบูรณ์
โดยหลังจากการควบรวมเป็นNTจะเป็นบริษัทที่มีโครงสร้างพื้นฐานครบวงจรมากที่สุดมูลค่าสินทรัพย์มากถึง300,000ล้านบาท แบ่งเป็น1.เสาโทรคมนาคมกว่า25,000ต้นทั่้วประเทศ 2.เคเบิ้ลใต้น้ำระหว่างประเทศเชื่อมต่อไปยังทุกทวีป
3.ถือครองคลื่นความถี่หลักเพื่อให้บริการรวม6ย่านมีปริมาณ600เมกะเฮิรตซ์4.ท่อร้อยสายใต้ดินมีระยะทางรวม4,ุ600กิโลเมตร5.สายเคเบิ้ลใยแก้วนำแสง4ล้านคอร์กิโลเมตร6.Data Center 13แห่งทั่วประเทศและ7.ระบบโทรศัพท์ระหว่างประเทศที่เข้าถึงจากทุกประเทศในโลก
ส่วนประชาชนทั่วไปจะได้รับบริการโทรคมนาคมที่ครอบคลุมทุกพื้นที่มีประสิทธิภาพในประเทศเพื่อเข้าถึงโลกดิจิทัลทุกพื้นที่ที่สำคัญNTจะช่วยเพิ่มศักยภาพในการพัฒนาประเทศเพื่อเข้าสู่Thailand 4.0เป็นประเทศดิจิทัลอย่างแข็งแกร่งและส่งเสริมศักยภาพในการแข่งขันให้แก่ลูกค้าเอกชนทั้งรายใหญ่ SMEsและระดับStartupด้วย
“NTจะกลายเป็นบริษัทโทรคมนาคมแห่งชาติที่มีศักยภาพในการให้บริการโดยเฉพาะเรื่อง5G และดาวเทียมทั้งการนำเอาดิจิทัลมาให้บริการภาคการสาธารณสุขการเกษตรและคมนาคมโดยNTจะเป็นผู้รวบรวมบิ๊กดาต้าผ่าน5Gที่ประมูลได้ซึ่งจะเริ่มนำมาให้บริการภาคสังคมอย่างมีประสิทธิภาพลดการลงทุนที่ซ้ำซ้อนกันเพื่อประโยชน์ของประชาชนและประเทศชาติ”นายพุทธิพงษ์กล่าว
***********
วันอังคารที่ 5 มกราคม 2564
กระทรวงอุตสาหกรรม ขอเชิญผู้ประกอบการอุตสาหกรรมสมัครเข้ารับการคัดเลือก "รางวัลแห่งเกียรติยศของอุตสาหกรรมไทย
กระทรวงอุตสาหกรรม ขอเชิญผู้ประกอบการอุตสาหกรรมสมัครเข้ารับการคัดเลือก
"รางวัลแห่งเกียรติยศของอุตสาหกรรมไทย
กระทรวงอุตสาหกรรม ขอเชิญผู้ประกอบการอุตสาหกรรมสมัครเข้ารับการคัดเลือก
"รางวัลแห่งเกียรติยศของอุตสาหกรรมไทย
The Prime Minister's Industry Award 2021"
สมัครตั้งแต่บัดนี้ - 28 กุมภาพันธ์ 2564 โดย
คณะกรรมการจะพิจารณาคัดเลือกเดือนมกราคม - พฤษภาคม 2564
ประกาศผลและมอบรางวัลเดือนสิงหาคม 2564
สามารถดูรายละเอียดเพิ่มเติมโดยสแกน QR Code หรือ สอบถามได้ที่ สำนักงานมาตรฐานผลิตภัณฑ์อุตสาหกรรม โทรศัพท์ 0 2202 3429 , 0 2202 3518 และสำนักงานอุตสาหกรรมจังหวัดทั่วประเทศ http://www.industry.go.th/industry_award/
วันอังคารที่ 5 มกราคม 2564
กระทรวงยุติธรรม ร่วมกับ สำนักงาน ก.พ.ร. และสำนักงานพัฒนารัฐบาลดิจิทัล (องค์การมหาชน) หารือแนวทางการพัฒนางานบริการ e-Service และงานบริการ สำหรับให้บริการผ่านระบบ Citizen Portal
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมหารือ การพัฒนางานบริการ e-Service และงานบริการ สำหรับให้บริการบนระบบ Citizen Portal ปีงบประมาณ พ.ศ. ๒๕๖๔
ในวันอังคารที่ ๕ ธันวาคม ๒๕๖๔ เวลา ๑๐.๐๐ น.
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมหารือ การพัฒนางานบริการ e-Service
และงานบริการ สำหรับให้บริการบนระบบ Citizen Portal ปีงบประมาณ พ.ศ. ๒๕๖๔
ผ่านการประชุมทางไกล video conference โดยมีผู้บริหารจากสำนักงาน ก.พ.ร.
สำนักงานพัฒนารัฐบาลดิจิทัล (องค์การมหาชน) และเจ้าหน้าที่ที่เกี่ยวข้อง เข้าร่วมการประชุมหารือดังกล่าว
เพื่อรับทราบภาพรวมการดำเนินงาน ระบบศูนย์กลางบริการประชาชนฯ (Citizen Portal)
แนวทางการพัฒนางานบริการ e-Service ของหน่วยงาน สำหรับให้บริการ ผ่านระบบ Citizen Portal
ซึ่งเป็นระบบศูนย์กลางในการบริการประชาชนในการติดต่อราชการแบบเบ็ดเสร็จครบวงจร
โดยมีการดำเนินงานร่วมกันระหว่างสำนักงาน ก.พ.ร. และสำนักงานพัฒนารัฐบาลดิจิทัล (องค์การมหาชน)
เพื่อพัฒนาปรับปรุงการให้บริการของภาครัฐให้มีประสิทธิภาพ
สามารถอำนวยความสะดวกในการให้บริการประชาชน
รวมทั้งยกระดับการให้บริการและการให้ข้อมูลภาครัฐที่ครบถ้วน
ถูกต้อง และมีความทันสมัย นอกจากนี้ที่ประชุมได้หารือเพื่อกำหนดแนวทาง
และแผนการดำเนินการในการพัฒนางานบริการร่วมกันในระยะต่อไป
วันอังคารที่ 5 มกราคม 2564
นายกรัฐมนตรีเชิญชวนคนไทยรวมพลัง “รวมไทยสร้างชาติ ร่วมต้านโควิด-19”  ซื่อสัตย์ต่อตนเอง รับผิดชอบต่อสังคม พร้อมยืนยัน “โครงการคนละครึ่ง” ไม่ต้องเสียภาษี
นายกรัฐมนตรีเชิญชวนคนไทยรวมพลัง “รวมไทยสร้างชาติ ร่วมต้านโควิด-19”  ซื่อสัตย์ต่อตนเอง รับผิดชอบต่อสังคม พร้อมยืนยัน “โครงการคนละครึ่ง” ไม่ต้องเสียภาษี
วันนี้ (5 ม.ค. 64) เวลา 12.00 น. ณ โถงตึกบัญชาการ 1 ทำเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงการเยียวยาผู้ได้รับผลกระทบจากการแพร่ระบาดของเชื้อไวรัสโควิด-19 โดยมอบให้หมายให้รองนายกรัฐมนตรีฝ่ายเศรษฐกิจ กระทรวงการคลัง สำนักงบประมาณ สภาพัฒนาเศรษฐกิจและสังคมแห่งชาติ พิจารณาจัดทำมาตรการเพิ่มเติม หรือยืดระยะเวลามาตรการเดิม พร้อมยืนยันว่ารัฐบาลมีงบประมาณเพียงพอเพื่อช่วยเหลือประชาชนกว่า 40 ล้านคนในทุกพื้นที่ ในโอกาสนี้นายกรัฐมนตรี ได้มีการขอความร่วมมือจากสมาคมโรงแรม ที่พักต่าง ๆ ในโครงการ “เราเที่ยวด้วยกัน” ไม่ให้มีการเก็บเงินมัดจำเมื่อมีการยกเลิกการจองห้องพัก พร้อมย้ำว่า “โครงการคนละครึ่ง” ไม่ต้องเสียภาษี เพื่อเป็นการผ่อนภาระค่าใช้จ่ายของประชาชน
นายกรัฐมนตรียังตอบคำถามสื่อมวลชนถึงความจำเป็นต้องมีโรงพยาบาลสนามว่า ต้องสร้างความเข้าใจแก่คนในชุมชน ในท้องถิ่น เพราะโรงพยาบาลมีมาตรการในการป้องกันควบคุมการแพร่ระบาดที่ชัดเจนเหมือนโรงพยาบาลทั่วไป มีระบบการคัดกรองที่ดี เพียงแต่ต้องมีการตั้งโรงพยาบาลสนาม กระจายในพื้นที่ที่มีการแพร่ระบาดสูง เพื่อให้สามารถให้บริการผู้ป่วยให้โรคอื่น ๆ อีกด้วย และเพิ่มเติมหากโรงพยาบาลทั่วไปไม่เพียงพอ
ในตอนท้าย นายกรัฐมนตรีย้ำว่ามาตรการต่าง ๆ คำนึงถึงผลกระทบที่ตามมาทั้งสุขภาพและเศรษฐกิจ ทุกคนต้องร่วมมือกัน “รวมไทยสร้างชาติ ร่วมต้านโควิด-19” ให้ประเทศไทยมีความเข้มแข็ง มั่นคง มั่งคั่ง ยั่งยืน เรียนรู้ที่จะอยู่กับโควิด-19 โดยทุกคนต้องระมัดระวังตัวเอง ซื่อสัตย์กับตัวเอง เข้าสู่การตรวจสอบคัดกรองโรค ไม่ปิดบังการเดินทางของตัวเองเพื่อป้องกันการแพร่ระบาดในสถานที่อื่นเพิ่มเติม คำนึงถึงครอบครัวและสังคมส่วนรวม ที่สำคัญคือเจ้าหน้าที่ และบุคลากรทางการแพทย์ที่ปฏิบัติงานอย่างหนัก และต้องรับฟัง ปฏิบัติตามมาตรการของรัฐด้วย
...................
กลุ่มประชาสัมพันธ์และเผยแพร่ สำนักโฆษก
วันอังคารที่ 5 มกราคม 2564
หมูไทยยืนหนึ่งในอาเซียนปลอดโรค ASF
วันอังคารที่ 5 มกราคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลพอใจผลสำเร็จจากความร่วมมือของทุกภาคส่วน ที่สามารถป้องกันการแพร่ระบาดโรคอหิวาต์แอฟริกาในหมู หรือ ASF ได้อย่างมีประสิทธิภาพ โดยสามารถป้องกันความเสียหายไม่ให้เกิดกับเกษตรกรและอุตสาหกรรมการเลี้ยงหมู ทำให้ประเทศไทยเป็นประเทศเดียวในอาเซียนที่ “ปลอดจากโรค ASF” เป็นเวลา 2 ปีติดต่อกัน ท่ามกลางการแพร่ระบาดในหลายประเทศทั่วโลก โดยที่ผ่านมา รัฐบาลให้การสนับสนุนอย่างเต็มที่ ทั้งยกระดับแผนปฏิบัติการป้องกันโรค ASF ให้เป็นวาระแห่งชาติ และสนับสนุนงบกลางกว่า 1,700 ล้านบาท ทำให้หมูไทยสะอาดปลอดภัยเป็นที่ต้องการของตลาดต่างประเทศ สร้างมูลค่าทางเศรษฐกิจได้มากกว่า 22,000 ล้านบาท หรือเพิ่มขึ้นกว่าร้อยละ 300 จากปีที่ผ่านมา
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันอังคารที่ 5 มกราคม 2564
5 มาตรการ ฉลองอย่างไร ห่างไกลโควิด-19
วันศุกร์ที่ 1 มกราคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลรณรงค์เชิญชวนประชาชน สร้างภูมิคุ้มกันป้องกันการแพร่ระบาดของโรคโควิด-19 ให้ตนเองและคนรอบข้าง เมื่อไปร่วมเฉลิมฉลองปีใหม่ตามสถานที่ต่าง ๆ ประกอบด้วย D : Distancing เว้นระยะห่างระหว่างกัน / M : Mask Wearing สวมหน้ากากผ้า/หน้ากากอนามัยตลอดเวลา / H : Hand washing ล้างมือบ่อย ๆ / T : Testing ตรวจวัดอุณหภูมิร่างกายก่อนเข้างาน และ T – Thaichana ติดตั้งและใช้แอปพลิเคชันไทยชนะเพื่อเก็บข้อมูลการเข้าใช้บริการพื้นที่สาธารณะ อย่างไรก็ตาม สำหรับผู้เดินทางไปท่องเที่ยว หรือกลับภูมิลำเนาในช่วงวันหยุดยาวนี้ ขอให้ติดตามสถานการณ์เป็นรายวัน และปฏิบัติตามมาตรการป้องกันการแพร่ระบาดของโรคโควิด-19 ของกระทรวงสาธารณสุขอย่างเคร่งครัด
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันอังคารที่ 5 มกราคม 2564
นายกรัฐมนตรีเผยวัคซีนลอตแรก 2 ล้านโดส สำหรับผู้ทำงานใกล้ชิดผู้ป่วย พร้อมเตรียมแผนจัดหาวัคซีนให้เพียงพอแก่ประชาชนทั้งประเทศ
นายกรัฐมนตรีเผยวัคซีนลอตแรก 2 ล้านโดส สำหรับผู้ทำงานใกล้ชิดผู้ป่วย พร้อมเตรียมแผนจัดหาวัคซีนให้เพียงพอแก่ประชาชนทั้งประเทศ
วันนี้ (5 ม.ค. 64) เวลา 12.00 น. ณ โถงตึกบัญชาการ 1 ทำเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวว่าที่ประชุมคณะรัฐมนตรีมติเห็นชอบอนุมัติงบประมาณให้กระทรวงสาธารณสุขรองรับวัคซีนที่จะเข้ามาในระยะแรกจำนวน 2 ล้านโดส แบ่งเป็นช่วงปลายเดือนมีนาคม จำนวน 8 แสนโดส สำหรับประชาชน 4 แสนคน เดือนเมษายน จำนวน 1 ล้านโดส สำหรับประชาชน 5 แสนคน และปลายเดือนพฤษภาคม อีก 26 ล้านโดส สำหรับประชาชน 13 ล้านคน ซึ่งทั้งหมดจะต้องผ่านมาตรฐานจากสํานักงานคณะกรรมการอาหารและยาทั้งของประเทศไทยและต่างประเทศ โดยได้ติดตามการฉีดวัคซีนในประเทศต่าง ๆ เพื่อให้คนไทยปลอดภัยให้มากที่สุด
นายกรัฐมนตรีเผยว่าได้มีการสั่งจองวัคซีนจากแอสตราเซเนก้า (AstraZeneca) เพิ่มอีกจำนวน 35 ล้านโดส ซึ่งจะต้องฉีดคนละ 2 โดส ห่างกันระยะเวลา 4 สัปดาห์ โดยจัดลำดับการฉีดวัคซีนตามมาตรฐานของกรมควบคุมโรค กลุ่มที่สำคัญที่สุด คือกลุ่มผู้ปฏิบัติงานใกล้ชิดกับผู้ป่วยไวรัสโควิด-19 ผู้ปฏิบัติงานการตรวจคัดกรองโรค ปฏิบัติงานด้านหน้า บุคลากรทางการแพทย์ และกลุ่มผู้สูงอายุ กลุ่มผู้มีอาการป่วยเรื้อรังซึ่งอาจจะมีความเสี่ยงสูงเมื่อป่วยติดเชื้อไวรัสโควิด-19 และอื่น ๆ ตามความจำเป็น สำหรับวัคซีนลอตต่อไป อาจมีการติดต่อหารือเพื่อแสวงหาวัคซีนจากประเทศอื่น ๆ เพื่อความรวดเร็วตามความต้องการ
นอกจากนี้ ยังได้รับความร่วมมือจาก บริษัท สยามไบโอไซเอนซ์ จำกัด ซึ่งเป็นบริษัทในพระปรมาภิไธยของพระบาทสมเด็จพระเจ้าอยู่หัว รัชกาลที่ 10 ทรงมีพระราชานุญาตให้สามารถผลิตวัคซีนได้ ซึ่งคาดว่าจะผลิตได้ปีละ 200 ล้านโดส และน่าจะเพียงพอต่อการแจกจ่ายวัคซีนให้แก่ประชาชนทั่วประเทศ
รวมทั้งได้มีการอนุญาตให้ภาคเอกชน อาทิ โรงพยาบาลเอกชน สามารถจัดซื้อ จัดหาวัคซีนเองได้ แต่จะต้องผ่านมาตรฐานการรองรับจากสำนักงานคณะกรรมการอาหารและยา และต้องอยู่ภายใต้การควบคุมการใช้ เพื่อความสะดวกรวดเร็วมากยิ่งขึ้น นายกรัฐมนตรีย้ำสิ่งที่สำคัญขณะนี้ คือ การจำกัดการแพร่ระบาดให้มากที่สุด และการนำตัวผู้ป่วยติดเชื้อไวรัสโควิด-19 มาควบคุมรักษาพยาบาล ขณะที่วัคซีนใช้เพื่อป้องกันการติดเชื้อเพิ่มขึ้น ขณะที่ยาและเวชภัณฑ์มีเพียงพอสำหรับการรักษาผู้ป่วยไว้อยู่แล้ว
................
กลุ่มประชาสัมพันธ์และเผยแพร่ สำนักโฆษก
วันอังคารที่ 5 มกราคม 2564
​ชวนคนไทย โหลดใช้แอป 'หมอชนะ' ประเมินโควิด-19 ด้วยตัวเอง
วันเสาร์ที่ 2 มกราคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญชวนประชาชนโหลดใช้งาน แอปพลิเคชัน “หมอชนะ” ที่พัฒนาขึ้นเพื่อติดตามและประเมินความเสี่ยงของโรคโควิด-19 ที่มีระบบเก็บข้อมูลการเดินทางของผู้ใช้งานด้วยเทคโนโลยี GPS และ Bluetooth เพื่อให้ผู้ใช้งานสามารถตรวจสอบและประเมินระดับความเสี่ยงต่อการติดเชื้อโควิด-19 จากสถานที่ต่าง ๆ ได้ด้วยตัวเอง อีกทั้งยังช่วยให้บุคลากรทางการแพทย์ วิเคราะห์ระดับความเสี่ยงของผู้ที่มาเข้ารับการรักษา ว่ามีความเสี่ยงมากน้อยเพียงใด เพื่อจัดลำดับความเร่งด่วนของการรักษา-ส่งตรวจได้แม่นยำมากขึ้น โดยสามารถดาวน์โหลดแอปพลิเคชัน เพียงค้นหาคำว่า“หมอชนะ” ทั้งระบบปฏิบัติการ แอนดรอยด์ และ ไอโอเอส และปฏิบัติตามคำแนะนำ ก็สามารถใช้งานได้ทันที
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันเสาร์ที่ 23 มกราคม 2564
อย.แจงการขึ้นทะเบียนวัคซีนโควิด 19 ไม่ล่าช้า
สำนักงานคณะกรรมการอาหารและยา ยืนยันการขึ้นทะเบียนวัคซีนโควิด 19 ยึดหลักความปลอดภัย คุณภาพมาตรฐาน มีประสิทธิผล การขึ้นทะเบียนไม่ล่าช้า อำนวยความสะดวกเต็มที่ เอกสารต้องครบถ้วนเพราะเป็นผลิตภัณฑ์ที่เกี่ยวข้องกับชีวิตของประชาชน
สำนักงานคณะกรรมการอาหารและยา ยืนยันการขึ้นทะเบียนวัคซีนโควิด 19 ยึดหลักความปลอดภัย คุณภาพมาตรฐาน มีประสิทธิผล การขึ้นทะเบียนไม่ล่าช้า อำนวยความสะดวกเต็มที่ เอกสารต้องครบถ้วนเพราะเป็นผลิตภัณฑ์ที่เกี่ยวข้องกับชีวิตของประชาชน
นายแพทย์สุรโชค ต่างวิวัฒน์ รองเลขาธิการคณะกรรมการอาหารและยา (อย.) ให้สัมภาษณ์ว่า สำนักงานคณะกรรมการอาหารและยา (อย.) ได้อำนวยความสะดวกในการขึ้นทะเบียนวัคซีนโควิด 19 อย่างเต็มที่ ได้ระดมสรรพกำลังทั้งผู้เชี่ยวชาญภายในและภายนอกมาร่วมพิจารณา เพื่อให้สามารถอนุมัติวัคซีนได้โดยเร็วที่สุด ยึดหลักว่าต้องเป็นวัคซีนที่มีความปลอดภัย มีคุณภาพมาตรฐาน และมีประสิทธิผล ไม่สามารถผ่อนคลายกฎเกณฑ์หรือลดหย่อนการกำกับดูแล เนื่องจากเป็นผลิตภัณฑ์ที่เกี่ยวข้องกับชีวิตของประชาชน
สำหรับวัคซีนโควิด 19 ของบริษัท แอสตร้าเซนเนก้า อย. ได้รับเอกสารการขอขึ้นทะเบียน ในวันที่ 22 ธันวาคม 2563 และได้จัดส่งเอกสารให้ผู้เชี่ยวชาญประเมิน ทั้งด้านคุณภาพ ความปลอดภัย และประสิทธิผลของวัคซีน จนมีการอนุมัติให้ขึ้นทะเบียนวัคซีนโควิด 19 ของแอสตร้าเซนเนก้า เมื่อวันที่ 20 มกราคม 2564 รวมเวลาการพิจารณาประมาณ 1 เดือน ซึ่งวัคซีนที่ อย. รับขึ้นทะเบียนเป็นวัคซีนที่ได้รับอนุญาตให้ใช้ในภาวะฉุกเฉินที่จะต้องมีระบบการกำกับติดตาม เฝ้าระวังความปลอดภัยจากการใช้อย่างต่อเนื่อง
นายแพทย์สุรโชคกล่าวต่อว่า ขณะนี้มีผู้มายื่นขออนุมัติวัคซีนโควิด 19 จาก อย. จำนวน 2 บริษัท ได้แก่ บริษัท แอสตร้าเซนเนก้า (ประเทศไทย) จำกัด และบริษัท ซิโนแวค ไบโอเทค จำกัด โดยมีองค์การเภสัชกรรมเป็นผู้มายื่นขอ ซึ่ง อย. รอเอกสารเพิ่มเติมให้ครบถ้วน ยืนยันว่าไม่ปิดกั้นบริษัทใดมายื่นขออนุญาตและพร้อมให้คำปรึกษาหรือตอบข้อสงสัย เพื่ออำนวยความสะดวกในการขออนุญาตอย่างเต็มที่
ด้านนายแพทย์วิฑูรย์ ด่านวิบูลย์ ผู้อำนวยการองค์การเภสัชกรรม กล่าวว่า ด้านการจัดซื้อวัคซีนโควิด 19 จำนวน 2 ล้านโดส จากบริษัทซิโนแวค ประเทศจีน (Sinovac Biotech Limited, People’s Republic of China) ซึ่งองค์การฯ ดำเนินการตามที่ได้มอบหมายจากกระทรวงสาธารณสุข ขณะนี้ได้แจ้งยื่นขออนุญาตขึ้นทะเบียนจากสำนักงานคณะกรรมการอาหารและยาไปแล้ว อยู่ระหว่างการประสานรวบรวมข้อมูลประกอบการยื่นขอขึ้นทะเบียนเพิ่มเติม โดยการดำเนินการนี้องค์การฯ จะทำหน้าที่จัดซื้อตามจำนวนที่กรมควบคุมโรคแจ้งความต้องการมาเพื่อนำไปฉีดตามแผนการจัดสรรของประเทศ
“การจัดหาวัคซีนป้องกันโควิด 19 นี้ ต้องดำเนินการอย่างรอบคอบและแข่งกับเวลา ภายใต้สถานการณ์มีความต้องการใช้ทั่วโลก อีกทั้งวัคซีนที่มีอยู่เพิ่งเสร็จจากงานวิจัยเข้าสู่กระบวนการผลิตของแต่ละบริษัท และทั่วโลกมีความต้องการใช้สูง ทราบมาว่าขณะนี้ มีบริษัทเอกชนรายอื่นที่ได้ขอขึ้นทะเบียนวัคซีนจากผู้ผลิตประเทศจีนเช่นเดียวกัน” นายแพทย์วิฑูรย์ กล่าว
************************************* 23 มกราคม 2564
วันเสาร์ที่ 23 มกราคม 2564
ท่องเที่ยวจับมือสาธารณสุข เร่งเพิ่มจำนวนผู้ประกอบการ ให้บริการตามมาตรฐานการท่องเที่ยววิถีใหม่ รองรับการฟื้นฟูเศรษฐกิจหลังโควิด-19
ท่องเที่ยวจับมือสาธารณสุข เร่งเพิ่มจำนวนผู้ประกอบการ ให้บริการตามมาตรฐานการท่องเที่ยววิถีใหม่ รองรับการฟื้นฟูเศรษฐกิจหลังโควิด-19
วันที่ 23 ม.ค.64 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่า ควบคู่ไปกับมาตรการควบคุมการแพร่ระบาดของโรคติดเชื้อจากไวรัสโคโรนา 2019 (โควิด-19) พล.อ.ประยุทธ์ จันทร์โอชา นายกรัฐมนตรี ได้มีนโยบายให้ทุกหน่วยงานเตรียมความพร้อมในทุกด้านเพื่อรองกับกับมาตรการของรัฐบาลที่จะออกมาเพื่อฟื้นฟูเศรษฐกิจที่ได้รับผลกระทบจากโควิด-19
ในส่วนของภาคการท่องเที่ยวนั้น ล่าสุดกระทรวงการท่องเที่ยวและกีฬา โดยการท่องเที่ยวแห่งประเทศไทย (ททท.) ได้ร่วมมือกับกระทรวงสาธารณสุข หน่วยงานภาครัฐและเอกชนเร่งดำเนินโครงการมาตรฐานความปลอดภัยด้านสาธารณสุข Amazing Thailand Safety & Health Administration (SHA) ซึ่งเป็นโครงการที่กระตุ้นให้ผู้ประกอบการในอุตสาหกรรมท่องเที่ยวปรับปรุงสถานประกอบการให้สอดคล้องกับการท่องเที่ยววิถีใหม่ หรือ New Normal ยกระดับมาตรฐานการท่องเที่ยวควบคู่กับมาตรฐานด้านสุขภาพอนามัย
สำหรับการตรวจประเมินตามมาตรฐานความปลอดภัยด้านสุขอนามัย SHA ดำเนินการใน 2 แนวทาง คือ การตรวจโดยคณะกรรมการตรวจประเมิน และการสำรวจความพึงพอใจของลูกค้า เมื่อผู้ประกอบการที่สมัครเข้าร่วมโครงการผ่านการตรวจสอบจะได้รับตราสัญลักษณ์ SHA ในสถานประกอบการ
น.ส.ไตรศุลี กล่าวว่า ททท. ได้รายงานให้คณะกรรมการนโยบายการท่องเที่ยวแห่งชาติทราบว่า ตั้งแต่ เริ่มเปิดตัวโครงการเมื่อวันที่ 25 พ.ค. 2563 เป็นต้นมา มีสถานประกอบการในภาคการท่องเที่ยวสมัครเข้าร่วมโครงการทั้งสิ้น 9,894 แห่ง ผ่านการประเมินและได้รับตราสัญลักษณ์ SHA แล้ว 7,950 แห่ง หรือคิดเป็น 80.35%
กลุ่มกิจการที่สมัครร่วมโครงการและผ่านการประเมินมากที่สุด 5 ลำดับแรก ได้แก่ 1. โรงแรมและที่พักสถานที่จัดการประชุม ร่วมโครงการ 3,747 แห่ง ผ่านการประเมิน 2,991แห่ง คิดเป็น 79.82% 2.ภัตตาคาร/ร้านอาหาร เข้าร่วมโครงการ 2,688 แห่ง ผ่านการประเมิน 2,128 แห่ง คิดเป็น 78.86% 3. บริษัทนำเที่ยว ร่วมโครงการ 1,103 แห่ง ผ่านการประเมิน 868 แห่ง คิดเป็น 78.69%
สำหรับปี 2564 ททท. และกระทรวงสาธารณสุขมีเป้าหมายว่า จะเพิ่มจำนวนผู้ประกอบการที่ได้รับมาตรฐาน SHA ให้ได้มากที่สุด มีการสร้างโอกาสทางการตลาดให้แก่ผู้ประกอบการที่ได้รับตราสัญลักษณ์ SHA ในด้านของนักท่องเที่ยวทั้งไทยและต่างชาติจะมีการสร้างความเข้าใจเกี่ยวกับมาตรฐานที่ทางการดำเนินการอยู่เพื่อสร้างความเชื่อมั่นทั้งในสินค้าและบริการท่องเที่ยวของไทย
“SHA เป็นมาตรฐานที่เหมือนสัญลักษณ์แสดงว่าผู้ประกอบการในภาคท่องเที่ยวได้ปรับปรุงทั้งสินค้าและบริการโดยมีมาตรฐานด้านสาธารณสุขเป็นหัวใจหลัก ซึ่งจะเป็นมาตรการสำคัญในการป้องกันการแพร่ระบาดของโรคโควิด-19 สร้างความเชื่อมั่นให้กับนักท่องเที่ยว เป็นกลไกสำคัญสำหรับการฟื้นฟูภาคการท่องเที่ยวในระยะต่อไป” น.ส.ไตรศุลี กล่าว
วันเสาร์ที่ 23 มกราคม 2564
วาระการออมแห่งชาติเดินหน้าฉลุย นายกฯ ชื่นชมทุกฝ่ายร่วมมือ ยอดสมาชิก กอช. แตะ 2.4 ล้านคน เป็นนักเรียน แสนกว่าราย
วาระการออมแห่งชาติเดินหน้าฉลุย นายกฯ ชื่นชมทุกฝ่ายร่วมมือ ยอดสมาชิก กอช. แตะ 2.4 ล้านคน เป็นนักเรียน แสนกว่าราย
วันที่ 23 ม.ค.64 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ตามที่รัฐบาลได้กำหนดให้การออมเป็นวาระแห่งชาติ ผนวกกับเป้าหมายร้อยละ 60 ของประชากรวัยทำงานเตรียมความพร้อมทางการเงินเพื่อใช้ในวัยเกษียณ การส่งเสริมให้ประชาชนมีการออมอย่างเป็นระบบตั้งแต่ในวัยเยาว์ และในกลุ่มผู้มีอาชีพอิสระจึงเป็นหัวใจสำคัญ ซึ่งนายกรัฐมนตรีได้ติดตามการบูรณาการการทำงานของหน่วยงานที่เกี่ยวข้องอย่างต่อเนื่อง และได้ชื่นชมผลงานการขับเคลื่อนในเรื่องดังกล่าวเพราะประสบความสำเร็จอย่างมาก ทั้งนี้ กองทุนการออมแห่งชาติ (กอช.) ได้เป็นหน่วยงานหลักที่ส่งเสริมการออมในกลุ่มผู้ฝากรายย่อย โดยรัฐออกเงินสมทบ 50% - 100% ตามจำนวนเงินฝากและช่วงอายุของสมาชิก เริ่มออมตั้งแต่ 50 บาทต่อเดือน จำนวนสมาชิก กอช. นับจากปี 59 จนถึงสิ้นปี 63 มีเพิ่มขึ้นอย่างมาก จาก 4 แสนคน เป็นมากกว่า 2.4 ล้านคน อาชีพที่สนใจสมัครสูงสุดคือ อาชีพเกษตร 48% ผู้ประกอบอาชีพอิสระ 31% อาชีพค้าขาย 6%
นอกจากจำนวนสมาชิกที่เพิ่มขึ้นเนื่องจากมีการทำงานร่วมกับหน่วยงานระดับท้องถิ่น ในการอำนวยความสะดวกให้ประชาชนสามารถสมัครสมาชิกได้ ที่อำเภอ คลังจังหวัด สถาบันการเงินชุมชน ตัวแทน กอช. ประจำหมู่บ้าน ทางกอช. ยังจับมือกับธนาคารออมสินทำสมุดเงินออมให้กับสมาชิก เพื่ออำนวยความสะดวกเรื่องการอัพเดทความเคลื่อนไหวของเงินออม ซึ่งสมาชิกสามารถติดต่อขอรับสมุดเงินออมสะสม (Passbook) ได้ที่ธนาคารออมสินทุกสาขาทั่วประเทศ มากไปกว่านั้น สำหรับกลุ่มเป้าหมายเยาวชนเพื่อสร้างนิสัยการออมและรู้จักวางแผนการเงินตั้งแต่วัยเรียน กอช. ได้ลงนามความร่วมมือกับกระทรวงศึกษาธิการ ซึ่งขณะนี้ ได้นำร่องกับโรงเรียนในสังกัดสำนักงานคณะกรรมการการศึกษาขั้นพื้นฐานแล้ว จำนวน 119 โรงเรียน และมีนักเรียนนักศึกษาเป็นสมาชิก ร้อยละ 6 ของจำนวนสมาชิกทั้งหมด ทั้งนี้ เมื่อจบการศึกษาแล้วนักเรียนสามารถออมเงินต่อได้ และสามารถนำเงินออมไปลดหย่อนภาษีได้เมื่อเข้าทำงาน
นางสาวรัชดา กล่าวเพิ่มเติมว่า การแพร่ระบาดของโควิด-19 ทำให้เราตระหนักว่าการมีเงินออมไว้ใช้ยามฉุกเฉินเป็นเรื่องจำเป็นมาก การสร้างนิสัยการออมและการมีทักษะการวางแผนการเงินจึงเป็นเรื่องที่นายกรัฐมนตรีให้ความใส่ใจ และอยากให้ประชาชนมีพื้นฐานที่ดีในเรื่องนี้ มากไปกว่านั้น สำหรับสมาชิก กอช. ที่ในช่วงนี้ไม่สามารถส่งเงินออมอย่างต่อเนื่องได้ ทาง กอช. ได้ยืนยันว่า สิทธิในการเป็นสมาชิกยังคงสภาพเดิม อย่างไรก็ตาม ควรส่งเงินออมสะสมอย่างน้อย 1 ครั้งต่อปี เพื่อรับเงินสมทบเพิ่มจากรัฐ ตามช่วงอายุของสมาชิก
วันเสาร์ที่ 23 มกราคม 2564
นายกรัฐมนตรีรับทราบข้อมูลประชาชนช่วยแจ้งเบาะแส การกระทำผิดเกี่ยวกับโควิด-19 ผ่าน 1111 แล้วกว่า 237 เรื่อง
นายกรัฐมนตรีรับทราบข้อมูลประชาชนช่วยแจ้งเบาะแส การกระทำผิดเกี่ยวกับโควิด-19 ผ่าน 1111 แล้วกว่า 237 เรื่อง
วันที่ 23 ม.ค.64 นายอนุชา บูรพชัยศรี โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมรับทราบข้อมูลที่ประชาชนช่วยแจ้งเบาะแส เรื่องแรงงานเข้าเมืองผิดกฎหมาย บ่อนการพนัน และกิจกรรมใด ๆ ที่จะสุ่มเสี่ยงให้เกิดการแพร่ระบาดไวรัสโควิด-19 ผ่าน 1111 ทั้ง 5 ช่องทางแล้วเป็นจำนวนถึง 237 เรื่อง
ทั้งนี้ สำนักงานปลัดสำนักนายกรัฐมนตรี ได้รายงานการรับแจ้งเบาะแสเกี่ยวกับการกระทำความผิดหรือปล่อยปละละเว้นการกระทำผิดกฎหมาย บ่อน ค้าประเวณี แรงงานผิดกฎหมาย รวมทั้งเรื่องราวร้องทุกข์ขอความช่วยเหลือ สอบถามข้อมูล เสนอความคิดเห็น หรือข้อเสนอแนะเกี่ยวกับโควิด-19 ผ่านทั้ง 5 ช่องทาง 1111 ได้แก่ 1) สายด่วน 1111 2) ตู้ ปณ. 1111 ทำเนียบรัฐบาล 3) เว็บไซต์ www.1111.go.th 4 แอปพลิเคชัน PSC1111 5 ) จุดบริการประชาชน 1111 ทำเนียบรัฐบาล ตั้งแต่วันที่ 7 -22 มกราคม 2564 จำนวน 32,245 เรื่อง แบ่งเป็นเบาะแสแรงงานเข้าเมืองผิดกฎหมาย 25 เรื่อง เบาะแสบ่อนการพนัน 132 เรื่อง เบาะแสการไม่ปฏิบัติตามข้อกำหนดตามความในมาตรา 9 แห่ง พ.ร.ก. ฉุกเฉินฯ 80 เรื่อง ส่วนอีกจำนวน 32,008 เรื่องนั้น เป็นการที่ประชาชนได้แจ้งเรื่องร้องทุกข์ขอความช่วยเหลือ รวมถึงสอบถามข้อมูล เสนอความคิดเห็นหรือข้อเสนอแนะทั่วไปเกี่ยวกับโควิด-19
โดยขอให้ประชาชนผู้ให้ข้อมูล/แจ้งเบาะแส วางใจและมั่นใจว่ารัฐบาลได้ให้ความสำคัญกับการคุ้มครองผู้แจ้งเบาะแส โดยจะปกปิดชื่อผู้แจ้ง กำหนดเป็นเรื่องลับ ไม่ให้ผู้แจ้งต้องได้รับภัยจากการแจ้งเบาะแสหรือการให้ข้อมูล
โฆษกประจำสำนักนายกรัฐมนตรีกล่าวว่า นายกรัฐมนตรียังเน้นถึงประสิทธิภาพกระบวนการส่งข้อมูลเบาะแส โดยให้แจ้งข้อมูลและเบาะแสการเข้าเมืองผิดกฎหมาย แรงงานผิดกฎหมาย ไปยังคณะกรรมการตรวจสอบการกระทำความผิดกรณีการเข้าเมืองผิดกฎหมายเป็นเหตุให้เกิดการแพร่ระบาดของโรคติดเชื้อไวรัสโคโรนา 2019 ส่วนข้อมูลและเบาะแสเกี่ยวกับบ่อนการพนันให้แจ้งคณะกรรมการตรวจสอบการกระทำความผิดกรณีสถานที่เล่นการพนันเป็นเหตุให้เกิดการแพร่ระบาดของโรคติดเชื้อไวรัสโคโรนา 2019 ในส่วนข้อมูลการกระทำผิดกฎหมายหรือไม่ปฏิบัติตามมาตรา 9 พ.ร.ก. ฉุกเฉินฯ จะส่งไปยังส่วนศูนย์ปฏิบัติการด้านความมั่นคง (ศปม.) ซึ่งมีกองบัญชาการทหารสูงสุดและสำนักงานตำรวจแห่งชาติ เป็นหน่วยปฏิบัติ รวมทั้งศูนย์บริหารสถานการณ์โควิด-19 กระทรวงมหาดไทย ซึ่งทั้งหมดนี้ให้รายงานผลการดำเนินงานให้นายกรัฐมนตรีทราบในทุกระยะด้วย